**Ministru kabineta noteikumu projekta "Grozījumi Ministru kabineta 2008. gada 1. aprīļa noteikumos Nr. 224 "Patentu un patentu pieteikumu noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pēc Tieslietu ministrijas iniciatīvas cita starpā, lai saskaņotu Ministru kabineta 2008. gada 1. aprīļa noteikumus Nr. 224 "Patentu un patentu pieteikumu noteikumi" (turpmāk – Noteikumi) ar likumā "Grozījumi Patentu likumā" (Saeimā pieņemts 2021. gada 15. jūnijā un spēkā stāsies 2021. gada 12. jūlijā) veiktajiem grozījumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Latvijā iesniegto patentu pieteikumu, Latvijā apstiprināto un uz Latviju attiecināto Eiropas patentu, kā arī papildu aizsardzības sertifikātu pārvaldību, likumā "Grozījumi Patentu likumā" (Saeimā pieņemts 2021. gada 15. jūnijā) ir veikti grozījumi 47. un 48. pantā, nosakot, ka vairs nav patentu reģistra grāmatas, bet gan elektroniskais reģistrs, kas ir Patentu administrēšanas informācijas sistēmas (turpmāk – PAIS sistēma) publiskojamā daļa. Elektroniski dokumentus Patentu valdei var iesniegt tikai pēc patenta pieteikuma publikācijas (izmantojot elektronisko pastu). Ņemot vērā iepriekš minēto, netiek nodrošināta droša un aizsargāta iespēja iesniegt patenta pieteikumu elektroniski. Tā kā elektronisko pastu nevar uzskatīt par drošu informācijas nodošanas avotu, dokumentus līdz patenta pieteikuma publicēšanai šādā veidā sūtīt nevar. 2017. gadā tika uzsākts darbs pie PAIS sistēmas ieviešanas, kurš noslēdzās 2020. gada 2. ceturksnī. PAIS sistēma ietver arī speciālās tiešsaistes formas, lai elektroniski iesniegtu nacionālo patentu un papildu aizsardzības sertifikātu pieteikumus, pieteiktu grozījumus saistībā ar īpašnieka datu maiņu (vārda, uzvārda, nosaukuma vai adreses maiņa) vai paša patenta īpašnieka maiņu. Tāpat ir iespēja iesniegt iesniegumus par Eiropas patentu apstiprināšanu Latvijas Republikā, kā arī veikt apmaksu par patentu vai papildu aizsardzības sertifikātu spēkā uzturēšanu. PAIS sistēma sastāv no trīs daļām (*Back Office*, *Front Office* un elektroniskais patentu reģistrs). Elektroniskais patentu reģistrs ir PAIS sistēmas publiskojamā daļa, tajā atspoguļojot visu informāciju, kas attiecas uz konkrēto lietu (Projekta 9., 10. un 20. punkts).Eiropas patenta īpašnieks pretenziju tulkojumu Patentu valdē var iesniegt tikai ar profesionālā patentpilnvarnieka starpniecību. Rūpnieciskā īpašuma institūciju un procedūru likuma 117. panta pirmajā daļā jau ir noteikta kārtība, ka pieteikumam vai citam dokumentam jāpievieno rakstveida pilnvara, ja veic darbības ar pārstāvja starpniecību. Tādēļ, lai šo normu nedublētu Noteikumos, Noteikumu 83.4. apakšpunkts tiek svītrots (Projekta 17. punkts).Projekta 18. punktā paredzētais grozījums svītrot Noteikumu 84. punkta otro teikumu ir veikts, jo par Eiropas patentu pretenziju tulkojumiem ir jāatbild pašam pieteicējam. Patentu valde pārbauda pretenziju tulkojumu atbilstību Patentu likumā noteiktajām normām, lai netiktu pieļautas Patentu likumam neatbilstošas kļūdas, taču ierosinājumam pieteicējam veikt gramatiskus, terminoloģiskus un citus labojumus ir tikai rekomendējošs raksturs.Šobrīd Patentu valdē iesniedzamās veidlapas (gan veidlapu saturu, gan paraugu) nosaka Noteikumi. Pastāvīgi attīstoties un ieviešot jaunas funkcionālās iespējas, katru reizi ir nepieciešams veikt grozījumus to lietošanu reglamentējošos Noteikumos. Nolūkā pilnveidot saņemto dokumentu un datu apstrādes procedūras, novērst "normatīvo aktu plūdus" un veicināt efektīvu un klientiem labvēlīgāku Patentu valdes pakalpojumu sniegšanu, plānots atteikties no veidlapu apstiprināšanas ar Ministru kabineta noteikumiem (kas bija noteikts Patentu likuma 38. panta ceturtajā daļā), nosakot Noteikumos tikai iesniedzamo ziņu saturu (Projekta 1., 2., 3., 4., 5., 6., 11., 12., 14., 15., 16. un 21. punkts).Konkrētu veidlapu dizainu un formu kā ilustratīvu materiālu Patentu valde publicēs savā tīmekļa vietnē, nodrošinot veidlapu pieejamību gan elektroniskajā vidē, gan klātienē.Ar mērķi pilnveidot un radīt klientiem labvēlīgāku grafisko noformējumu, kā arī, precizējot patenta piešķiršanas reģistrācijas apliecības formu, ir plānots atteikties no iepriekšminētās apliecības apstiprināšanas ar Ministru kabineta noteikumiem, nosakot Noteikumos tikai apliecības saturu (Projekta 3., 7. un 8. punkts).Papildus tam atsevišķas Noteikumu normas nepieciešams precizēt redakcionāli atbilstoši praksē konstatētajām nepilnībām un precīzāk noteikt elektronisko pretenziju tulkojumu iesniegšanas prasības, kā arī Eiropas patenta īpašniekam Patentu valdē iesniedzamos dokumentus (Projekta 6., 13. un 19. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Patentu valde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rūpnieciskā īpašuma tiesību pieteicēji, īpašnieki (Patentu valdes pakalpojumu lietotāji), šo personu pārstāvji. Mērķgrupas aptuveno lielumu vai īpatsvaru nav iespējams noteikt, jo ietver Patentu valdes pakalpojumu lietotājus gan Latvijā, gan citās valstīs. |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzēto grozījumu spēkā stāšanās rezultātā samazināsies administratīvais slogs tiem subjektiem, kuri aizpildīs Patentu valdē iesniedzamo veidlapu paraugus un kuriem turpmāk nebūs jāsaskaras ar nepilnībām veidlapās un pašiem jāvērtē to saturs gadījumos, ja veidlapas nav bijis iespējams laikā aktualizēt strauju normatīvo aktu grozījumu rezultātā. Projekts neuzliek papildu administratīvo slogu, jo neparedz papildu informācijas sniegšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tieslietu ministrijas tīmekļa vietnē un Ministru kabineta tīmekļa vietnē tika publicēts paziņojums par līdzdalības iespējām Projekta izstrādes stadijā. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties Projekta izstrādē, rakstveidā sniedzot viedokļus par Projektu, kas tika publicēts 2019. gada 30. septembrī Tieslietu ministrijas tīmekļa vietnē https://tm.gov.lv/lv/cits/pazinojums-par-lidzdalibas-iespejam-ministru-kabineta-noteikumu-projekta-patentu-un-patentu-pieteiku. Projekts tika nosūtīts Valsts kancelejai un 2019. gada 1. oktobrī tika publicēts Ministru kabineta tīmekļa vietnē https://www.mk.gov.lv/content/ministru-kabineta-diskusiju-dokumenti. |
| 3. | Sabiedrības līdzdalības rezultāti | Organizētās sabiedrības līdzdalības ietvaros rakstiski viedokļi par Projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo Patentu valdes cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt, reorganizēt esošās. Projektā iekļautie noteikumi nerada ietekmi uz pārvaldes funkcijām un neietekmēs institucionālo sistēmu. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs R. Kronbergs

Spalvēna 67099635

Kintija.spalvena@lrpv.gov.lv